
Suinteresuotiems tiekėjams				                                        2025-03-24
(Siunčiama CVP IS elektroninėmis priemonėmis)

DĖL PIRKIMO SĄLYGŲ 
                                                        
AB Vilniaus šilumos tinklai vykdo tarptautinį Media agentūros paslaugų tarptautinėms Vilniaus rinkodaros kampanijoms užsienio rinkose pirkimą atviro konkurso būdu, Centrinėje viešųjų pirkimų informacinėje sistemoje (toliau – CVP IS) pirkimo ID 1440493 (toliau – Pirkimas). 
Informuojame, jog CVP IS priemonėmis 2025 m. kovo 19 ir 21 d. buvo gauti suinteresuotų tiekėjų paklausimai.
	Eil. Nr.
	Tiekėjų paklausimai:
	Perkančiojo subjekto atsakymai:

	1.
	Norime pasitikslinti, ar planuojant offline media kampanijas užsienio rinkose ir pasitelkiant savo įmonių grupės agentūrą, kurios ofisai yra toje šalyje, ji (ši agentūra) būtų laikoma subtiekėju pagal Bendrųjų sąlygų 1.8. punktą?
	Informuojame, kad tiekėjo pirkimo sutarties vykdymui pasitelkiamas trečiasis asmuo yra laikomas subtiekėju, todėl tiekėjo pasitelkiama agentūra, kuri yra atskiras juridinis asmuo, laikytina subtiekėju.

	2.
	Norime pasitikslinti dėl 5 priedo 2 lentelės 2 punkto nurodyti "tartptautiniai projektai" apima ir Baltijos šalis?
	Informuojame, kad Pirkimo specialiųjų sąlygų 5 priedo 2 punkto lentelės Eil. Nr. 2 nurodyti „tarptautiniai projektai“ neapima Baltijos šalių.

	3.
	Peržiūrėję pirkimo dokumentus pastebėjome, kad 2A ir 2B prieduose (Pasiūlymo formose) kaip perkančioji organizacija nurodyta AB „Vilniaus šilumos tinklai“, tuo tarpu kituose dokumentuose, įskaitant Techninę specifikaciją (1 priedas), sutarties projektus (6 priedai) bei bendrąsias ir specialiąsias sąlygas, visur nurodyta, kad perkančioji organizacija yra Viešoji įstaiga „Go Vilnius“.

Atsižvelgdami į tai, prašome patikslinti:

Su kokiu juridiniu asmeniu (perkančiąja organizacija) bus sudaroma pirkimo sutartis?
Kam turi būti adresuojami laidavimo dokumentai (jei bus teikiami)? – AB „Vilniaus šilumos tinklai“ ar VšĮ „Go Vilnius“?
	Informuojame, kad sutartis bus sudaroma su Viešąja įstaiga „GO Vilnius“, kaip tai numatyta Pirkimo specialiųjų sąlygų 1.9 punkte.

Patį Pirkimą viešosios įstaigos „GO Vilnius“ vardu atlieka įgaliotas pirkimo vykdytojas - AB Vilniaus šilumos tinklai.

Pasiūlymo galiojimo užtikrinimo dokumentuose (garantijoje ar laidavimo draudimo rašte) naudos gavėju turi būti nurodyta AB Vilniaus šilumos tinklai, kaip tai numatyta Pirkimo specialiųjų sąlygų 10 priede.



Visi šie paaiškinimai/patikslinimai laikomi neatsiejama Pirkimo sąlygų dalimi. Prašome jais vadovautis teikiant pasiūlymus. 

Pasiūlymų pateikimo terminas yra nukeliamas iš 2025 m. kovo 31 d. 11:00 val. į 2025 m. balandžio 14 d. 11:00 val.

